Olympias Thebana
Vide etiam paginam discretivam: Olympias (discretiva). Olympias Thebana (floruit fortasse saeculo primo ante aer. vulg.), fuit scriptrix medica Graeca, cuius libros erant inter fontes librorum 20–28 C. Plinii Secundi Naturalis historiae. Plinius haec de Olympiadis remediis tradit: "Olympias Thebana [dicit malvas] abortivas esse cum adipe anseris." "Mulierum purgationes adiuvat fel tauri in lana sucida adpositum—Olympias Thebana addit oesypum et nitrum." "Sterilitatem a partus vexatione fieri certum est. Hanc emendari Olympias Thebana adfirmat felle tauri et adipe serpentium et aerugine ac melle medicatis locis ante coitus." Quia remedia similia apud Pedanium Dioscuridem reperiuntur, creditur is quoque libris Olympiadis usus esse.